Okawix:Okawix-doc.item12/gl

A páxina de instalación dun ficheiro dado: permite descargar e instalar un ficheiro seleccionado anteriormente. Para acceder a esta páxina, faga dun dos seguintes xeitos:

- Prema, no cadro de xestión dos contidos (o cadro despregable da esquerda), sobre o nome dun ficheiro da súa elección, na lista de instalación, en caso de que esta lista non estea baleira.

- Se o ficheiro que quere instalar non aparece na lista de instalación dos ficheiros á espera de instalación na sesión actual do Okawix, no cadro de xestión dos contidos (o cadro despregable da esquerda), entón prema na páxina de selección do arquivo, no botón Download correspondente ao arquivo da súa elección.

A páxina mostra o nome do ficheiro a instalar, e o directorio onde o arquivo se gardará (se quere escoller outro directorio, escriba a súa ruta no campo de texto correspondente ou faga clic no botón Browse e seleccione o directorio apropiado).

Se está seleccionada a opción Instalar as imaxes, as imaxes contidas nos artigos descargaranse e instalaranse tamén (isto aumentará o tempo de descarga, así como a cantidade necesaria de espazo de almacenamento local necesaria para o gardado do arquivo).

O tamaño total do que está a instalar (o arquivo só, ou o arquivo coas súas imaxes) tamén se mostra baixo o botón Browse.

Ao premer sobre Cancelar eliminarase o nome do ficheiro da lista de instalación dos ficheiros á espera de instalación na sesión actual do Okawix, no cadro de xestión dos contidos (o cadro despregable da esquerda).

Se fai clic en Instalar, Okawix instala o ficheiro, cuxo nome é movido da lista de instalación dos ficheiros á espera de instalación na sesión actual do Okawix á lista local dos arquivos xa instalados, no cadro de xestión dos contidos (o cadro despregable da esquerda). Se este ficheiro xa fora instalado, verá unha mensaxe dicindo que "os contidos xa están instalados" e preguntándolle se "quere actualizalos".